 

Приложение № 1към Заповед № РД 09-545 от 05.05.2022 г.

**МИНИСТЕРСТВО НА ЗЕМЕДЕЛИЕТО**

**УСЛОВИЯ ЗА КАНДИДАТСТВАНЕ**

**ЗА ПОДГОТВИТЕЛНИ ДЕЙНОСТИ ПО ПРОЦЕДУРА № BG06RDNP001-19.610 ПО ПОДМЯРКА 19.1 „ПОМОЩ ЗА ПОДГОТВИТЕЛНИ ДЕЙНОСТИ“ ОТ МЯРКА 19 „ВОДЕНО ОТ ОБЩНОСТИТЕ МЕСТНО РАЗВИТИЕ“ ОТ ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020**

**Европейски земеделски фонд за развитие на селските райони**

**Европа инвестира в селските райони**

**2022 г.**

|  |
| --- |
| 1. **Наименование на програмата:**   Програма за развитие на селските райони за периода 2014 – 2020 г. (ПРСР 2014 - 2020 г.). |

|  |
| --- |
| 1. **Наименование на приоритетната ос:**   Приоритетна област 6 Б „Стимулиране на местното развитие в селските райони“  Приоритет на Съюза 4 „Повишаване на заетостта и териториалното сближаване” |

|  |
| --- |
| 1. **Наименование на процедурата:**   Подбор на проектни предложения по подмярка 19.1 „Помощ за подготвителни дейности“ от мярка 19 „Водено от общностите местно развитие” от ПРСР 2014 - 2020 г. |

|  |
| --- |
| 1. **Измерения по кодове:**   Измерение 01 „Област на интервенция“ - 097 „Инициативи за воденото от общностите местно развитие в градски и селски райони“;  Измерение 02 „Форма на финансиране“ - 01 „Безвъзмездни средства“;  Измерение 03 „Вид на територията“ - 07 „Не се прилага“;  Измерение 04 „Механизми за териториално изпълнение“ - 06 „Инициативи за водено от общностите местно развитие“;  Измерение 05 „Тематична цел (ЕФРР и Кохезионен фонд)“ – 12 „Не се прилага“;  Измерение 06 „Вторична тема на ЕСФ“ – 08 „Не се прилага“;  Измерение 07 „Икономическа дейност“ – 25 „Не се прилага“. |

|  |
| --- |
| 1. **Териториален обхват:**   Проектите за подготвителни дейности се изпълняват на територията на цялата страна (включително селските райони, представени в Приложение №1 към настоящите условия и териториите със специфични характеристики, определени в Националната концепция за пространствено развитие за периода 2013 – 2025 г.), с изключение на градовете с население над 30 000 жители, в техните строителни граници. |

|  |
| --- |
| 1. **Цели на предоставяната безвъзмездна финансова помощ по процедурата и очаквани резултати:**   Подпомагането по процедурата е насочено към постигане на целите на подмярка 19.1 „Помощ за подготвителни дейности“ от мярка 19 „Водено от общностите местно развитие“ от ПРСР 2014-2020 г., които водят до постигане на следните цели:   * Подпомагане на процеса по създаване на местни инициативни групи (МИГ) на териториите на прилагане на подхода Водено от общностите местно развитие (ВОМР); * Подкрепа за придобиване на умения и създаване на капацитет за функциониране на такива групи на местно ниво; * Подпомагане на процеса за подготовка на стратегии за местно развитие, финансирани от ЕЗФРСР или от повече от един от Европейските структурни и инвестиционни фондове; * Насърчаване на включването на местното население в разработването и бъдещото прилагане на стратегиите за Водено от общностите местно развитие; * Подкрепа за информиране на местното население относно възможността за финансиране на стратегиите по повече от един фонд.   Очаквани резултати от предоставянето на финансовата помощ от изпълнението на проект за подготвителни дейности:  1. Регистрирана местна инициативна група (когато е приложимо);  2. Разработена стратегия за Водено от общностите местно развитие. |

|  |
| --- |
| 1. **Индикатори:**   Индикатори по настоящата процедура:  1. „Брой на участниците, присъстващи на работни/информационни срещи“;  2. „Брой обучени лица“;  3. „Брой на населението, обхванато от информационните събития“;  4. „Брой населени места, обхванати от дейностите“;  5. „Изготвена местна стратегия за ВОМР“;  6. „Регистрирана МИГ“ (когато е приложимо).  При подаване на проектното предложение кандидатът следва да отбележи в раздел „Индикатори“ на формуляра планираните стойности по индикаторите, които ще бъдат изпълнени с проектното предложение. Всеки индикатор трябва да бъде количествено определен с положителна целева стойност, различна от “0”. В случай, че в раздел „Индикатори“ на проектното предложение не са посочени стойности по отделните индикатори, Комисията за подбор ще изиска пояснение от кандидата. |

|  |
| --- |
| 1. **Общ размер на безвъзмездната финансова помощ по процедурата:**   Общият размер на безвъзмездната финансова помощ по процедурата е левовата равностойност на 3 500 000 евро (три милиона и петстотин хиляди евро) - 6 845 300 лева от ПРСР 2014 – 2020 г. |

|  |
| --- |
| 1. **Минимален и максимален размер на безвъзмездната финансова помощ за конкретен проект:**   Максимален размер на безвъзмездната финансова помощ за един проект за подготвителни дейности е:  а) до левовата равностойност на 30 000 евро (58 674 лева) за кандидат - местно партньорство, на територията на което не е прилаган подхода ЛИДЕР през периода 2007 – 2013 г. или подхода ВОМР през периода 2014 – 2020 г.;  б) до левовата равностойност на 25 000 евро (48 895 лева) за кандидат - местно партньорство или МИГ, на територията на което (цялата или част от територията, за която се кандидатства), е прилаган подхода ЛИДЕР през периода 2007 – 2013 г. или подхода ВОМР през периода 2014 – 2020 г.  За кандидати общини допустимата финансова помощ не включва разходи за данък добавена стойност.  За изчисление на размера на безвъзмездната финансова помощ е използван валутен курс 1,9558 лева за 1 евро. |

|  |
| --- |
| 1. **Процент на съфинансиране на проектите:**   Финансовата помощ по реда на тази процедура е в размер до 100 на сто от допустимите разходи по проект. |

**11. Допустими кандидати:**

|  |
| --- |
| Допустими кандидати за предоставяне на финансова помощ за изпълнение на проект за подготвителни дейности са:   1. Местни инициативни групи, които са регистрирани по Закона за юридическите лица с нестопанска цел; 2. Представители на публичния сектор (общини), определени за водещи партньори в местни партньорства; 3. Представители на стопанския сектор, определени за водещи партньори в местни партньорства; 4. Представители на нестопанския сектор, определени за водещи партньори в местни партньорства.   Местните партньорства сключват писмено споразумение за партньорство за създаване на местна инициативна група между представители на публичния (община/и), стопанския и нестопанския сектор на целевата територия, по образец съгласно Приложение № 2 към Условията за кандидатстване (УК). В споразумението се определя кандидатът по проекта за подготвителни дейности.  Местни инициативни групи могат да сключват споразумение за партньорство, съгласно Приложение № 2 към УК, с местно партньорство или с МИГ за създаване на МИГ с нова територия. |

**11.1. Критерии за допустимост на кандидатите:**

|  |
| --- |
| Територията на кандидата следва да е кохерентна, с непрекъснати граници и с население от 10 000 до 150 000 жители по данни от Националния статистически институт към 31 декември 2020 г.;  В територията задължително следва да е включена територия от селските райони, посочени в Приложение № 1 към УК.  За една територия се подпомага само едно местно партньорство или МИГ.  Кандидатите следва да имат капацитет в областта на човешките ресурси и наличие на помещение за офис за изпълнение на дейностите по подмярката и за изготвяне на стратегия за местно развитие.  За кандидати МИГ трябва да са изпълнени следните условия:   1. Да е взето решение на колективният върховен орган на МИГ, с което се дава съгласие за реализиране на проекта и/или включване в партньорство с цел създаване на нова МИГ за реализиране на проекта; 2. Членовете на колективния върховен орган и на колективния управителен орган на МИГ да имат седалище и адрес на управление или постоянен адрес или да работят на територията, на която се изпълнява проекта; 3. Наличие на сключено писмено споразумение за партньорство по образец съгласно Приложение № 2 с местно партньорство или с МИГ (при създаване на МИГ с нова територия). 4. Точка 2 не се прилага по отношение на общини:  * включени в Приложение № 1 към УК, които имат седалище в съответния областен град; * които включват населени места без общински център – град с население над 30 000 в строителните му граници.   За кандидати местни партньорства трябва да са изпълнени следните условия:   1. Наличие на сключено писмено споразумение за партньорство за създаване на местна инициативна група между представители на публичния (община/и), стопанския и нестопанския сектор на целевата територия, по образец съгласно Приложение № 2 към УК. В споразумението се определя кандидатът по проекта за подготвителни дейности; 2. Решение на общинския съвет от съответната/ите община/и, с което се дава съгласие за реализиране на проекта и включване в местно партньорство; 3. Всеки партньор трябва да има седалище и адрес на управление или постоянен адрес на територията, на която се изпълнява подпомагания проект. Тази точка не се прилага по отношение на общини:  * включени в Приложение № 1 към УК и имат седалище в съответния областен град; * които включват населени места без общински център град с население над 30 000 в строителните му граници.  1. Партньорите в местното партньорство следва да са публично и прозрачно определени. Изискванията към местните партньорства се прилагат и при кандидати МИГ, в случаите, когато се създава МИГ с нова територия и за това има сключено споразумение с местно партньорство.   За публичното и прозрачно определяне на партньорите кандидатът представя следните доказателства:   1. Покани за формиране на партньорството и начина на изпращане/публикуване; 2. Протоколи от проведени срещи, снимки и други документи, доказващи публичността и прозрачността на избора на партньор; 3. Решение на всеки от колективните върховни органи на всеки от партньорите за включване в местното партньорство (решение на общо събрание, или друг орган, който може да взима решение съобразно учредителния акт или устава на юридическото лице). |

**11.2. Критерии за недопустимост на кандидатите:**

|  |
| --- |
| 11.2.1 Кандидатът има право на финансиране само на един проект за подготвителни дейности по разработване на стратегия за програмен период 2023 – 2027 г. по настоящата процедура.  11.2.2 Не се дава предимство, а даденото предимство се отнема, когато се установи, че кандидатът е създал изкуствено условията, необходими за получаване на това предимство, в противоречие с целите на европейското право и българското законодателство в областта на допустимите за подпомагане дейности по настоящите Условия за кандидатстване.  11.2.3 Кандидатът, член на колективния му управителен орган, член на контролния му орган, ако такъв е предвиден в устава на кандидата и представляващите по закон и пълномощие членове на кандидата, когато член e юридическо лице, трябва да отговарят на следните изисквания:  1. не е осъден/а с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;  2. не е осъден/а с влязла в сила присъда за престъпление, аналогично на тези по т. 1, в друга държава членка или трета страна;  3. няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището му, или аналогични задължения, съгласно законодателството на държавата, в която той е установен, доказани с влязъл в сила акт на компетентен орган или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лв.;  4. не е налице неравнопоставеност в случаите по чл. 44, ал. 5 от Закона за обществените поръчки (ЗОП);  5. не е установено с акт на компетентен орган, че:  а) е представил/а документ с невярно съдържание, свързан с удостоверяване липсата на основания за отстраняване или изпълнението на критериите за допустимост и/или подбор/избор;  б) не е предоставил/а изискваща се информация, свързана с удостоверяване липсата на основания за отстраняване или изпълнението на критериите за допустимост и/или подбор/избор;  6. не е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;  7. не е налице конфликт на интереси по смисъла на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, който не може да бъде отстранен.  8. не е обявен в несъстоятелност или в производство по несъстоятелност, не е в процедура по ликвидация, не е сключил извънсъдебно споразумение с кредиторите си по смисъла на чл. 740 от Търговския закон, не е преустановил дейността си, а в случай че кандидатът е чуждестранно лице – не се намира в подобно положение, произтичащо от сходна процедура, съгласно законодателството на държавата, в която е установен;  9. не е установено, че не е изпълнил/а разпореждане на Европейската комисия за възстановяване на предоставена неправомерна и несъвместима държавна помощ;  10. не е свързано лице по смисъла на § 1 от допълнителните разпоредби на Търговския закон с партньор в местно партньорство и/или член на колективния управителен орган или представляващ по закон и пълномощие член на колективния управителен орган на МИГ и/или на контролния орган на МИГ, или представляващ по закон и пълномощие член на контролния орган на МИГ.  А.Точка 8 не се прилага, когато член на колективния управителен орган и/или член на контролния орган на МИГ или кандидат от страна на местното партньорство е физическо лице или община.  Б. Точка 3 се прилага само по отношение на кандидата.  В. Точки 4, 5, 6, 8 и 9 не се прилагат за представляващия/те юридическите лица – МИГ, член на колективния управителен орган на МИГ и член на контролния орган на МИГ ако такъв е предвиден в устава на МИГ или кандидат юридическо лице от страна на местното партньорство;  Г. Точка 3 не се прилага, когато размерът на неплатените дължими данъци или социално-осигурителни вноски от лицето, за което е установено задължението, не надхвърля с повече от 1 на сто от сумата на годишния общ оборот за последната приключена финансова година, но не повече от 50 000 лв.  Гореизброените основания за отстраняване се прилагат при спазване на сроковете, посочени в чл. 57, ал. 3 от ЗОП. |
| **12. Допустими партньори:**   1. Местни инициативни групи; 2. Представители на публичния сектор със задължително участие на общината/те от съответната/те територия/ии; 3. Представители на стопанския сектор; 4. Представители на нестопанския сектор. |

|  |
| --- |
| **13. Дейности, допустими за финансиране:**   1. Учредяване на МИГ за кандидат местно партньорство, в което не участва МИГ; 2. Популяризиране на подхода ВОМР (само за общности, които не са прилагали подхода ЛИДЕР през програмни периоди 2007 – 2013 г. и 2014 – 2020 г. на териториите или част от териториите, за които се кандидатства) и процеса на разработване на стратегия за ВОМР (за всички кандидати); 3. Обучение на местни лидери и заинтересовани страни; 4. Проучвания и анализи на територията; 5. Подготовка на стратегия за ВОМР, включително консултиране на местната общност във връзка с подготовката на стратегията; 6. Координация на изпълнението на подготвителните дейности.   Проектно предложение е допустимо за подкрепа ако включва минимум по един брой от всяка цитирана по-горе дейност, с изключение на дейността по т. 6, както и дейности, свързани с извършването на административни разходи и/или разходи за консултанти – експерти, свързани с подготовката на стратегия.  Възстановяване на финансови средства за посочените дейности е допустимо, ако е извършена поне по един брой от всички посочени по-горе дейности. От посочените дейности МИГ или местното партньорство може да изключи дейносттa по т. 6, както и дейности, свързани с извършването на административни разходи и/или разходи за консултанти – експерти, свързани с подготовката на стратегия.  За реализиране на дейностите кандидатът или неговите партньори осигуряват:   1. Екип на МИГ и/или координатор, нает с граждански договор за изпълнение на дейностите по проекта; 2. Помещение за офис за изпълнение на дейностите по проекта.   Координаторът следва да притежава:   * завършено висше образование, най-малко степен „Бакалавър“; * общ професионален стаж най-малко 5 г.; * наличие на опит в разработване, изпълнение, мониторинг, контрол и/или реализиране на най-малко един проект, финансиран със средства от ЕС. |

|  |
| --- |
| **14. Категории разходи, допустими за финансиране:**  Допустими за финансиране са разходи за:   1. Формиране и учредяване на местни инициативни групи (само за общности, които не са прилагали подхода ЛИДЕР през програмни периоди 2007 – 2013 г. и 2014 – 2020 г. на териториите или част от териториите, за които се кандидатства), в т. ч. разходи за правни услуги и консултации, нотариални и държавни такси, партньорски срещи; 2. Популяризиране на подхода ВОМР (само за общности, които не са прилагали подхода ЛИДЕР през програмни периоди 2007 – 2013 г. и 2014 – 2020 г. на териториите или част от териториите, за които се кандидатства) и процеса на разработка на СВОМР (за всички кандидати), като разходи за подготовка и провеждане на информационни кампании, изготвяне и разпространение на информационни материали, подготовка и провеждане на информационни семинари, конференции и срещи, създаване и поддържане на електронна страница (за местни партньорства и МИГ, които не изпълняват стратегии за ВОМР през периода 2014 – 2020 г.), публикации в местната преса; 3. Обучения за местните заинтересовани страни: екип на МИГ, местни лидери; 4. Проучвания и анализи на територията; 5. Разходи, свързани с подготовката на стратегия за водено от общностите местно развитие, вкл. разходи за консултиране с местната общност във връзка с подготовката на стратегията; 6. Административни разходи (оперативни разходи, разходи за възнаграждения и осигуровки и обезщетения за временна неработоспособност, дължими от работодателя, разходи за закупуване на офис техника, обзавеждане и оборудване, командировки, преводи и др.).   За местни инициативни групи, финансирани по ПРСР 2014 – 2020 г. разходите са допустими при условие на недопускане на свръхкомпенсация и двойно финансиране на едни и същи разходи.  Финансовата помощ се предоставя чрез възстановяване на реално извършени и платени допустими разходи, които се доказват с документи за отчитане на изпълнени дейности и с разходооправдателни документи (с изключение на разходите съгласно Приложение № 3 към УК), съгласно бюджета на проекта до стойността и в сроковете, посочени в административния договор.  По подмярката се прилагат опростени варианти на разходите, които са представени в Приложение № 3. Разходи за дейности, за които има определени опростени варианти на разходите, се включват в бюджета на проектното предложение, като за тях задължително се използват посочените в Приложение № 3 стойности.  Разходите за командировки са съгласно Наредбата за командировките в страната, приета с Постановление № 72 на Министерския съвет от 1986 г. (ДВ, бр. 11 от 1987 г.). Разходите за възнаграждение на координатор по проекта са допустими в размер на до 10 на сто от общите допустими разходи по проекта. Оперативните разходи са допустими в размер до 10 на сто от общите допустими разходи по проекта.  За всички останали разходи, различни от цитираните и от тези, включени в Приложение № 3, както и с изключение на нотариалните и държавните такси, кандидатът представя най-малко три независими съпоставими оферти, които съдържат наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в лева или евро с посочен данък върху добавената стойност (ДДС).  В случаите, когато оферентите са местни лица, трябва да са вписани в Търговския регистър към Агенцията за вписване, а оферентите – чуждестранни лица, следва да представят документ за правосубектност съгласно националното им законодателство.  Кандидатите събират офертите чрез прилагане на принципа на пазарни консултации съгласно ЗОП. При определяне на праговете съгласно ЗОП, кандидатите следва да съобразят стойностите на предвидените за изпълнение сходни дейности съгласно одобрените бюджети за кандидат община и за одобрените бюджети по подмерки 19.3 и 19.4 за кандидат МИГ. В случай, че стойността на дейностите кумулативно надхвърля посочените в чл. 20, ал. 4 от ЗОП прагове, то кандидатът следва да приложи изискването за извършване на пазарни консултации в Централизираната автоматична информационна система „Електронни обществени поръчки“ (ЦАИС ЕОП).  В случай, че стойността на разходите за които са представени три оферти е съгласно чл. 20 ал. 4 от ЗОП, кандидатът може да представи решение за избор на изпълнител/доставчик и договор/и (предварителен/окончателен) за избор на изпълнител.  В случаите, когато кандидат е представител на стопанския сектор, същият провежда процедура за избор на изпълнител по реда на ПМС № 160 от 1.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове, след сключване на административния договор, при спазване на изискванията на чл. 50 от Закона за управление на средствата от Европейските структурни и инвестиционни фондове.  С оглед преценка за обоснованост на разходите, кандидатът, представител на стопанския сектор, представя 3 оферти.  Не са допустими разходи:  1. за дължими лихви;  2. за лизинг;  3. за закупуване на недвижими имоти;  4. за закупуване на оборудване втора употреба;  5. за закупуване на моторни превозни средства;  6. за данък добавена стойност с изключение на невъзстановимия;  7. платени по-късно от крайния срок за подаване на искане за окончателно плащане пред ДФЗ;  8. разходи платени в брой (с изключение на разходите за пощенски и куриерски услуги и такси за издаване на изискуеми документи, разходи за командировки);  9. принос в натура;  10. банкови такси;  11. разходи за информираност и публичност, които не отговарят на изискванията, посочени в Единния наръчник на бенефициента за прилагане на правилата за информация и комуникация 2014 – 2020 г., съгласно приложение № 2 от Националната комуникационна стратегия за програмен период 2014 – 2020 г. и съгласно приложение № III към чл. 13 от Регламент за изпълнение 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (OB, L 2274, 31 юли 2014 г.), наричан по-нататък „Регламент № 1305/2013“ и Регламент за изпълнение 669/2016 на Комисията от 28 април 2016 г. за изменение на Регламент за изпълнение (ЕС) № 808/2014 по отношение на изменението и съдържанието на програмите за развитие на селските райони, публичността на тези програми и коефициентите на преобразуване в животински единици (OB, L 115, 29 април 2016 г.);  12. за дейности, извършени преди подаване на проектното предложение;  13. не са допустими разходи за координатор, член на екипа на МИГ, която изпълнява стратегия за местно развитие, финансирана от ПРСР за периода 2014 – 2020 г., освен когато при изпълнение на дейностите по проекта същият е в неплатен отпуск;  14. възнаграждения на координатора по проекта, надвишаващи 10 на сто от общите допустими разходи по проекта;  15. оперативни разходи, надвишаващи 10 на сто от общите допустими разходи по проекта;  16. разходи за командировки надвишаващи стойностите, определени в Наредбата за командировките в страната, приета с Постановление № 72 на Министерския съвет от 1986 г. (ДВ, бр. 11 от 1987 г.);  17. разходи, за които е получено финансиране от националния бюджет или бюджета на Европейския съюз, в т.ч. по подмярка 19.4 „Текущи разходи и популяризиране на стратегия за Водено от общностите местно развитие“ от ПРСР 2014 – 2020 г.;  18. осигурителни вноски по възнаграждения, които не са задължителни по силата на нормативен акт;  19. други разходи, определени като недопустими в Постановление № 189 на Министерския съвет от 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 - 2020 г. (обн., ДВ, бр. 61 от 2016 г.). |

|  |
| --- |
| **15. Допустими целеви групи (ако е приложимо):**  НЕПРИЛОЖИМО. |

|  |
| --- |
| **16. Приложим режим на минимални/държавни помощи:**  По подмярката ще се финансират дейности, които:   1. са със свободен обществен достъп; 2. са организирани по нетърговски начин; 3. имат изключително локално въздействие и са предназначени за ползване само от населението в границите на населени места от общината от територията на МИГ; 4. имат чисто местно въздействие и следователно не оказват въздействие върху търговията между държавите членки. В тези случаи МИГ, изпълнител или подизпълнител доставят стоки и услуги в ограничен район на дадена държава-член и е малко вероятно да привлече клиенти от други държави членки и мярката няма влияние върху условията на трансграничните инвестиции (съгласно точка 196 от Известие на Комисията); 5. са само за нестопански дейности от лица, регистрирани по реда на Закона за юридическите лица с нестопанска цел.   Финансовото подпомагане по дейностите по подмярката няма да представлява „държавна помощ“ по смисъла на чл. 107, параграф 1 от ДФЕС. |

|  |
| --- |
| **17. Хоризонтални политики:**  Подходът ВОМР се прилага при спазване на хоризонталните принципи на политиката за изпълнение на ЕСИФ.  По настоящата процедура следва да е налице съответствие на проектните предложения с поне един от следните принципи на хоризонталните политики на ЕС:  1. Равенство между половете и липса на дискриминация – прилагане на принципа на равенство между половете; допринасяне за утвърждаване на принципа на равните възможности и създаване на условия за превенция на дискриминацията. Европейският съюз насърчава равнопоставеността, както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност.  2. Устойчиво развитие (защита на околната среда) – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.  3. Насърчаване на заетостта и конкурентоспособността.  В т. 11 на формуляра за кандидатстване се описва как проектното предложение съответства на поне един от описаните принципи на хоризонталните политики на ЕС. |

|  |
| --- |
| **18. Минимален и максимален срок за изпълнение на проектите:**  Максималната продължителност на проект за бенефициенти, на чиито територии не е прилаган подхода ЛИДЕР/ВОМР – до 9 месеца, а на проект за бенефициенти, на чиито територии е прилаган подхода ЛИДЕР/ВОМР – до 6 месеца от сключване на договора. |

|  |
| --- |
| **19. Ред за оценяване на концепциите за проектни предложения:**  НЕПРИЛОЖИМО |

|  |
| --- |
| **20. Критерии и методика за оценка на концепциите за проектни предложения:**  НЕПРИЛОЖИМО |

|  |
| --- |
| **21. Ред за оценяване на проектите:**  Оценката на проектните предложения се извършва при спазване на реда, определен в Закона за управление на средствата от Европейските структурни и инвестиционни фондове и Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (обн. ДВ., бр.53 от 2016 г.), наричано по-нататък ПМС № 162, и приложимото европейско и национално право.  Оценката и класирането на проектните предложения по настоящата процедура се извършват от оценителна комисия след крайния срок на процедурата.  Оценката на проектните предложения включва:  а) Етап 1: Оценка на административно съответствие и допустимост;  б) Етап 2: Техническа и финансова оценка.  В срок до 3 месеца от назначаване на оценителната комисия по чл. 33 от Закона за управление на средствата от Европейските структурни и инвестиционни фондове извършва оценка на административно съответствие и допустимост, техническа и финансова оценка и представя на ръководителя на Управляващия орган за одобряване списък на проектните предложения, за които да се предостави безвъзмездна финансова помощ.  Оценката за административно съответствие и допустимост се извършва от членове на оценителната комисия съгласно критерии посочени в Приложение № 4 от настоящите условия. Проектните предложения не преминават етапа на оценка за административно съответствие и допустимост, когато:  1. е налице несъответствие с изискванията за административно съответствие и допустимост по отношение на кандидата/партньорите;  2. са установени предвидени недопустими дейности или разходи, които са съществени за постигане на целите на проекта.  На този етап Комисията извършва и преценка за допустимостта и обосноваността на разходите за всяко проектно предложение, като може да извършва корекции в бюджета на проектното предложение съгласно чл. 19, ал. 7 от ПМС № 162. С цел извършване на преценка на обосноваността на разходите, оценителната комисия има право да изисква от кандидатите допълнителни документи.  След приключване на оценката на административното съответствие и допустимост на интернет страницата на Министерството на земеделието и в Информационната система за управление и наблюдение на структурните инструменти на ЕС в България (ИСУН 2020) се публикува списък на проектните предложения, които не се допускат до техническа и финансова оценка, като се посочват и основанията за недопускане. За недопускането на всеки от кандидатите, включени в списъка, се съобщава чрез ИСУН 2020.  Оценителната комисия не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с оценителната комисия.  Техническа и финансова оценка се извършва от членове на оценителната комисия съгласно критерии и съответен брой точки посочени в Приложение № 5 от УК.  След приключване на етапа на техническа и финансова оценка, проектните предложения се класират според общия брой получени точки като оценителната комисия предлага за одобрение в низходящ ред проектните предложения, за които е наличен бюджет по съответната процедура. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **22. Критерии и методика за оценка на проектите:**  Оценката за административно съответствие и допустимост се извършва съгласно Приложение № 4. Всеки оценител оценява изпълнението на критериите за административно съответствие и допустимост с „ДА“, „НЕ“ или „Неприложимо“.  Техническа и финансова оценка се извършва по критерии, одобрени от Комитета за наблюдение на ПРСР 2014 – 2020 г., съгласно Приложение № 5.  Критериите за техническа оценка на заявления за подпомагане на проекти за подготвителни дейности са следните:   |  |  |  | | --- | --- | --- | | № | Критерий | Точки | | **1** | **Брой общини в състава на партньорството или в МИГ** | 30 | | – една община | 10 | | – две общини | 20 | | – повече от две общини | 30 | | **2** | **Население на територията на партньорството или на МИГ** | 40 | | от 10 000 до 20 000 жители | 20 | | от 20 001 до 30 000 жители | 30 | | над 30 000 жители | 40 | | **3** | **Опит на партньорите в изпълнението на проекти, финансирани със средства на ЕС** | 30 | | – Опит на един от партньорите по проекта или регистрирана МИГ, която не е изпълнявала стратегия за местно развитие, финансирана от ПРСР за периода 2007 – 2013 г. или за периода 2014 – 2020 г. | 10 | | – Опит на двама от партньорите по проекта или на МИГ, която не е изпълнявала стратегия за местно развитие, финансирана от ПРСР за периода 2007 – 2013 г. или за периода 2014 – 2020 г., но е изпълнила най-малко един проект със средства от ЕС. | 20 | | – Опит на повече от двама от партньорите по проекта или на МИГ, която е изпълнявала стратегия за местно развитие, финансирана от ПРСР за периода 2007 – 2013 г. или за периода 2014 – 2020 г. | 30 | |  |  | | **Максимален брой точки** | | **100** |   За да бъдат присъдени точки трябва да са представени документи, посочени в раздел 24 от настоящите условия, отнасящи се за изпълнението на критериите и във формуляра за кандидатстване да е представена подробна обосновка за това как проектното предложение отговаря на критериите за оценка.  Етапът на техническа и финансова оценка преминават проектите, получили не по-малко от 30 точки.  За предложенията, получили еднакъв брой точки, за които се установи недостиг на средства по процедурата, се извършва допълнително класиране в низходящ ред като за одобрение се предлага проектното предложение на кандидата с по-голям брой население на неговата територия. |

|  |
| --- |
| **23. Начин на подаване на документите за кандидатстване:**  Документите се подават в ИСУН 2020 в сроковете, определени в настоящите насоки, съгласно условията и реда на Наредба за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН, приета с Постановление № 243 на Министерския съвет от 2016 г. (обн., ДВ, бр. 76 от 2016 г.).  Подаването на проектни предложения по настоящата процедура се извършва по електронен път чрез попълване на уеб базиран формуляр за кандидатстване.Формулярът се подписва с квалифициран електронен подпис (КЕП), подава се чрез модула „Е-кандидатстване“ на следния интернет адрес: https://eumis2020.government.bg и се прилагат документите от раздел 24 на настоящите насоки „Списък на документите, които се подават на етап кандидатстване“. Документите от раздел 24 се подават във формат, посочен в ИСУН.  Подготовката и подаването на проектни предложения в ИСУН 2020 се извършва по следния начин:  Кандидатът влиза в ИСУН 2020, след регистрация чрез е-мейл адрес и парола, избира настоящата процедура за кандидатстване от „Отворени процедури“ и създава ново проектно предложение. Документите от раздел 24 на насоките се прикачат в т. 12 от формуляра за кандидатстване.  Формулярът за кандидатстване се подава с КЕП от законния представител на кандидата МИГ. В случаите, когато кандидатът се представлява заедно от няколко физически лица, формулярът за кандидатстване се подписва от всяко от тях. Когато формулярът за кандидатстване не е подписан с КЕП от законния представител/и на МИГ, или от законният представител на водещия партньор в местното партньорство, се прикачва нотариално/и заверено/и изрично/и пълномощно/и във формат „рdf“ или друг формат, подписано с КЕП на упълномощеното/ите лице./а. От текста на пълномощното/ите следва да става ясно, че лицето/лицата с право да представляват кандидата упълномощава/т пълномощника да подаде от негово/тяхно име формуляра за кандидатстване, като го подпише с КЕП и приложи документите, които са неразделна част от формуляра.  Формулярът за кандидатстване трябва да се подаде от профила на кандидата, тъй като впоследствие този профил ще бъде използван за комуникация с оценителната комисия. По време на оценката на проекта комуникацията с кандидата и редакцията на забелязани липси на документи и/или неясноти, или неточности ще се извършва електронно чрез профила на кандидата в ИСУН 2020, от който е подадено съответното проектно предложение и промени на посочения профил (вкл. промяна на имейл адреса, асоцииран към съответния профил) са недопустими.  До приключването на работата на оценителната комисия кандидатът има възможност да оттегли своя формуляр за кандидатстване като подаде писмено искане до комисията, като това обстоятелство се отбелязва от потребител на ИСУН 2020 от оценителната комисия със съответните права.  Местната инициативна група или местното партньорство могат да искат разяснения по настоящите насоки. Разясненията се утвърждават от ръководителя на УО на ПРСР 2014 – 2020 г. или от оправомощено от него лице. Разясненията се дават по отношение на условията за кандидатстване, не съдържат становище относно качеството на проектите и са задължителни за всички кандидати.  Разясненията се съобщават в 10-дневен срок от получаването на искането. |

|  |
| --- |
| **24. Списък на документите, които се подават на етап кандидатстване:**  Към формуляра за кандидатстване се прилагат следните документи:  1. нотариално заверено изрично пълномощно в случай, че документите не се подават лично от кандидата;  2. решение на общинския/те съвет/и за кандидати местни партньорства и/или на колективния върховен орган на МИГ за кандидати МИГ , съгласно т. 11.1;  3. споразумение за партньорство за създаване на МИГ, споразумение за партньорство между МИГ и местно партньорство или споразумение за партньорство между две или повече МИГ съгласно Приложение № 2 (когато е приложимо);  4. документи, доказващи публичност и прозрачност в избора на представители в местните партньорства, посочени в т. 11.1;  5. документи за осигурен координатор, отговарящ на изискванията, описани в раздел 13 (когато е приложимо);  6. документ, доказващ наличие на правно основание за предоставяне на помещение;  7. документи, доказващи опит в изпълнението на проекти, финансирани със средства на ЕС на партньорите по проекта (ако е приложимо);  8. декларация за съгласие с предоставянето на данни на кандидата и партньорите от Националния статистически институт (НСИ) на УО и ДФЗ - РА съгласно Приложение № 6 от настоящите условия. Декларацията се представя от законния представляващ на кандидата;  9. списък на членовете на колективния върховен орган и списък на членовете на колективния управителен орган на МИГ (когато това е приложимо), във формат „рdf“ и във формат „doc“ или „docx“, подписани от представляващия МИГ, които съдържат:  а) за юридическите лица: наименование на юридическото лице, седалище и адрес на управление, сектор, на който лицето е представител в МИГ, най-малко две имена (име и фамилия) на представляващия юридическото лице, данни за контакт (телефон и/или електронен адрес);  б) за физическите лица: най-малко две имена (име и фамилия), данни за постоянен адрес или месторабота, сектор, на който лицето е представител в МИГ, данни за контакт (телефон и/или електронен адрес);  в) дял на представителите на публичния сектор, на представителите на стопанския сектор и на представителите на нестопанския сектор в колективния върховен орган и в колективния управителен орган на сдружението;  10. декларации от законния представител на кандидата, от членовете на колективния управителен орган, контролния орган, ако такъв е предвиден в устава и от представляващите по закон и пълномощие членове, когато същите са юридически лица, относно липсата на обстоятелства, съгласно Приложение № 7 (Декларация за липса на основания за отстраняване във формат „pdf“, „zip“, „rar“ или “7z“);  11. удостоверение за постоянен адрес за партньори - физически лица;  12. декларация за липса на изкуствено създадени условия подписана от представляващия МИГ съгласно Приложение № 8 във формати „jpg“, „jpeg“, „pdf“, „zip“, „rar“ или „7z“;  13. декларация за нередности от представляващия кандидата и от всички членове на управителния и контролния орган на кандидата (когато такъв е предвиден в устава), както и от техните представители съгласно Приложение № 9 във формат „pdf“ или „jpg“;  14. най-малко три независими съпоставими оферти, които съдържат наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в лева или евро с посочен данък върху добавената стойност (ДДС);  15. документация от проведените пазарни консултации, включително решение за обосноваността и определянето на прогнозна стойност на разхода, за който ще бъде проведена процедура за избор на изпълнител по реда на ЗОП след сключването на административния договор за предоставяне на БФП (когато е приложимо) във формат„pdf“;  16. решение на кандидата за избор на изпълнител (когато е приложимо) във формат „pdf“ или „jpg“;  17. договор/и (предварителен/окончателен) за избор на изпълнител, в т.ч. граждански договор за осигурен координатор във формат „pdf“ или „jpg;  18. таблица за допустимите инвестиции - таблица за планирани дейности и разходи съгласно Приложение № 10 във формат .xls, .xlsx, .pdf, .jpg.  Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН 2020. |
|  |

|  |
| --- |
| **25. Начален и краен срок за подаване на документите за кандидатстване:**  25.1 Начален срок: 05 май 2022 година, 09:00 часа;  25.2 Краен срок: 31 юли 2022 година, 17:30 часа. |

|  |
| --- |
| **26. Адрес за подаване на документите за кандидатстване за подбор:**  Документите се подават в ИСУН 2020на следния интернет адрес: <https://eumis2020.government.bg>. |

|  |
| --- |
| **27. Допълнителна информация:**  Формулярът за кандидатстване се попълва съгласно инструкции от Ръководството за потребителя за модул “Е-кандидатстване” в ИСУН 2020 и съгласно описаните в настоящия раздел инструкции.  **27.1.** В т. 11 „Допълнителна информация, необходима за оценката на проектното предложение“ от формуляра за кандидатстване, кандидатът предоставя подробна и изчерпателна информация за:   1. Кратко описание на проекта, включително цели, дейности и планирани резултати; 2. Територия, обхваната от дейностите по проекта (къде ще се извършват дейностите по проекта – населено място, община, област); 3. Общ брой на населението в обхванатото от проекта населено място; 4. Опит на партньорите в изпълнението на проекти, финансирани със средства на ЕС; 5. Съответствие с хоризонталните политики на ЕС.   **27.2. За нуждите на прилагането на подмярка 19.1 се използват следните определения:**  1. „Административно съответствие“ е съответствие с формалните изисквания към документите, които включват: срок на подаване, комплектуваност, спазване на изискуемата форма, валидност и други.  2. „Актив“ е материален или нематериален актив по смисъла на Регламент (ЕС) № 651/2014 на Комисията от 17 юни 2014 г. за обявяване на някои категории помощи за съвместими с вътрешния пазар в приложение на чл. 107 и 108 от Договора (ОВ, L бр. 187 от 2014 г.).  3. „Бенефициент“ е МИГ или местно партньорство, с която/което е сключен административен договор за предоставяне на безвъзмездна финансова помощ по реда на тези насоки.  4. „Заинтересована страна“ е група лица с общ интерес и възможности, свързани с реализиране на стратегия за ВОМР, включително и като потенциални получатели на финансова помощ и ползватели на резултати от нейното изпълнение.  5. „Изкуствено създадени условия“ е всяко установено условие по смисъла на чл. 60 от Регламент (ЕС) № 907/2014;  6. „Кандидат“ е лице, подало проектно предложение по настоящата процедура.  7. „Капацитет в областта на човешките ресурси“: за кандидати местни инициативни групи, изпълняващи стратегии за ВОМР за програмния период 2014 – 2020 г. е наличието на екип на МИГ, а за кандидати, които не изпълняват стратегии за ВОМР за програмния период 2014 – 2020 г. е наличието на координатор, назначен на граждански договор;  8. „Местна общност“ са гражданите и юридическите лица, които имат постоянен или настоящ адрес или седалище на територията на МИГ и имат взаимен интерес за извършване на дейности за постигане на целите на проекта.  9. „Местно партньорство“ е неформално обединение за реализиране на съвместни дейности и отговорности при изпълнението на проект, в което участват:  а) община или обединение от общини, определени в Приложение № 1 ;  б) юридическо лице, регистрирано по Закона за юридическите лица с нестопанска цел или по Закона за народните читалища;  в) лице, регистрирано по Търговския закон или по Закона за кооперациите;  г) физически лица.  В местното партньорство участват задължително най-малко по един партньор от изброените в букви "а" - "в", като единият от тях е водещ партньор, който кандидатства и получава финансовата помощ.  10. „Нередност“ е понятие по смисъла на чл. 2, параграф 1, т. 36 от Регламент (ЕС) № 1303/2013.  11. „Оперативни разходи” са разходите за комуникация и външни услуги (наем на офис, доставка на електроенергия, вода, отопление, пощенски услуги, куриерски услуги, електронен подпис и други), такси за издаване на документи и разходите за закупуване на офис консумативи и канцеларски материали;  12. „Подмярка“ е поредица от дейности, способстващи за реализиране на приоритети на Програмата за развитие на селските райони.  13. „Представител на публичния сектор“ е юридическо лице, което се представлява от орган на изпълнителната власт по чл. 19, ал. 2, 3 и 4 от Закона за администрацията или от служител на централната или териториалната администрация на изпълнителната власт, на общината, на общинския съвет, кмет и заместник-кмет на община, кметство или район, кметски наместник, общински съветник и областен управител, който представлява съответния орган въз основа на писмено решение, представено на МИГ, както и публично лице, което получава финансиране от държавния или общинския бюджет.  14. „Представител на нестопанския сектор“ е лице, регистрирано по Закона за юридическите лица с нестопанска цел или по Закона за народните читалища, както и физическо лице, самоопределящо се като представител на този сектор. Физическото лице декларира писмено принадлежността си към този сектор. Общински съветник, кмет, заместник-кмет или служител в община, кметство или район, самоопределил се като представител на нестопанския сектор или представляващ друг представител на нестопанския сектор, не може да бъде член на колективния управителен орган на МИГ. Юридическо лице, в управителните органи на което член е кмет, заместник-кмет, общински съветник или служител на МИГ, не може да бъде член на колективния управителен орган на МИГ от квотата на нестопанския сектор;  15. „Представител на стопанския сектор“ е лице, регистрирано да извършва дейност по Търговския закон или по Закона за кооперациите, организация, обединяваща и защитаваща техни интереси, както и физическо лице, осъществяващо стопанска дейност по смисъла на § 1, т. 3 от допълнителните разпоредби на Закона за ограничаване на административното регулиране и административния контрол върху стопанската дейност. По смисъла на тази разпоредба кмет, заместник-кмет или общински съветник, както и юридическо лице, собственост или управлявано от кмет, заместник-кмет или общински съветник или на служител на МИГ няма право да бъде член на колективния управителен орган на МИГ от квотата на стопанския сектор;  16. „Проект“ е специфичен набор от координирани дейности, които се предприемат от кандидата за постигане на конкретни цели в определен период от време с определен бюджет.  17. „Свръхкомпенсация“ е необосновано заявяване на разходи, надвишаващи нуждите за изпълнението на проекта;  18. „Стратегия за ВОМР“ е поредица от тясно свързани дейности за задоволяване на местни цели и потребности, съдържаща най-малко елементите, посочени в чл. 32, параграф 1 от Регламент (ЕС) 2021/1060.  Данните за броя жители към 31 декември 2020 г., предоставени от Националния статистически институт, са публикувани на интернет страницата на Министерство на земеделието, раздел ВОМР. |

**28. Приложения към Условията за кандидатстване:**

|  |
| --- |
| 1. Приложение № 1 – Списък на общините в обхвата на селските райони на Република България; 2. Приложение № 2 – Споразумение за партньорство; 3. Приложение № 3 – Списък с опростени разходи. 4. Приложение № 4 – Критерии за административно съответствие и допустимост; 5. Приложение № 5 – Критерии за техническа и финансова оценка на проекти за подготвителни дейности; 6. Приложение № 6 – Декларация за съгласие да бъдат предоставяни данни от Националния статистически институт на Управляващия орган на ПРСР 2014 - 2020 г. и на ДФЗ; 7. Приложение № 7 – Декларация относно липсата на обстоятелства за отстраняване; 8. Приложение № 8 – Декларация за липса на изкуствено създадени условия; 9. Приложение № 9 – Декларация за нередности; 10. Приложение № 10 – Таблица за планирани дейности и разходи по проектното предложение. |